《偈》
宋代·释渊

节近端午，乍晴乍雨。
带累达磨眼睛，特地和泥合土。
二祖不会眼当。雪庭枉受辛苦。
引得后代儿孙。各自开张门户。
或放南山毒蛇，或作玄沙猛虎。
雪峰连辊三毬，禾山一味打鼓。
山僧检点将来，尽是葛藤露布。
争如吃饭著衣，此外更无佛祖。
职嫂便是大哥妻，师姑元是女人做。

作者简介：释渊（？～一一五三），住潭州道林寺。为南岳下十六世，大沩月庵善果禅师法嗣。高宗绍兴二十三年卒。事见《嘉泰普灯录》卷二一、《五灯会元》卷二○。今录诗二首。